|  |
| --- |
| KontraktudkastDen 25. november 2020J.nr.: 20/XXXXX |

|  |
| --- |
|  |

**KONTRAKT**

 **vedr.**

**køb af tre bogskannere**

**til Det Kgl. Bibliotek**

**Aarhus University Library**

# 1. Parterne

Mellem

Det Kgl. Bibliotek,

AU Library

Victor Albecks Vej 1

8000 Aarhus C.

CVR-nr.: 28 98 88 42

(Herefter benævnt KB)

og

[Firma]

[Adresse]

[Tlf.]

[Mail]

CVR-nr.

(Herefter benævnt Leverandør)

er der dags dato indgået følgende aftale om indkøb, levering og opsætning af tre bogskannere inkl. serviceaftale til Det Kgl. Bibliotek, AU Library.

Kontrakten består af dette dokument med følgende bilag:

* Tilbudsliste - kontraktbilag 1
* Udbudsbetingelser inkl. kravsspecifikation - kontraktbilag 2

# 2. Ydelsen

Opgaven omfatter:

1. Indkøb, levering og opsætning af tre bogskannere til Det Kgl. Bibliotek, AU Library. Kravspecifikation til bogskannernes funktionalitet er beskrevet i Udbudsbetingelsernes punkt 2, jf. pkt. 2.1. og pkt. 2.2.
2. Serviceaftale vedr. servicering af bogskanneren. Kravsspecifikationen er beskrevet i Udbudsbetingelsernes pkt. 2, jf. pkt 2.3.

# 3. Kontaktpersoner og organisering

Hver part har udpeget en projektansvarlig som også fungerer som kontaktperson:

Projektansvarlig for KB: Projektansvarlig for Leverandør:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susanne Dalsgaard Krag [Navn]

Biblioteksleder [Stilling]

AUL Arts og BSS [Firmanavn]

Den daglige kommunikation omkring KBs køb og Leverandørs levering af ydelsen i henhold til denne kontrakt sker mellem Leverandør og KBs udpegede kontaktperson.

Leverandør skal efter KBs anmodning udskifte den projektansvarlige, såfremt KBs anmodning er sagligt begrundet.

# 4. Ikrafttræden og opsigelse

4.1. For så vidt angår KBs køb og opsætning af de tre bogskannere træder nærværende kontrakt i kraft ved underskrivelsen.

4.2. Levering og opsætning af de tre bogskannere skal finde sted snarest muligt efter kontraktunderskrivelsen.

4.3. Serviceaftalen træder i kraft, når de tre bogskannere er leveret, opstillet, færdigmonteret og godkendt af KB, jf. Udbudsbetingelsernes pkt. 2.3.

4.4. Serviceaftalen er uopsigelig for Leverandør i kontraktens første år, mens KB kan opsige aftalen med 3 måneders varsel til udgangen af en måned. Se dog pkt. 14.1. Ophævelse ved mislighold.

# 5. Betalingsforhold og fakturering

5.1. Kontraktsummen vedr. køb, levering og opsætning af de tre bogskannere er aftalt til en fast pris på DKK [prisen indsættes her] inkl. alle tænkelige udgifter, herunder udgifter til transport m.v. Prisen er i DKK ekskl. moms.

5.2. Den samlede kontraktsum faktureres direkte til KB med det i tilbuddet anførte beløb, når leverandør har leveret, opstillet og opsat de tre bogskannere, og disse alle tre er godkendt af AUL Arts og BSS.

5.3. For serviceaftalen er der aftalt en årlig abonnementspris på DKK [prisen indsættes her] ekskl. moms.

5.4. Den faste pris i pkt. 5.3. ovenfor vil blive pristalsreguleret en gang årligt pr. 1. marts i henhold til nettoprisindekset fra Danmarks statistik.

5.5. Abonnementet på serviceaftalen faktureres 1 gang årligt. Betalingsbetingelserne er løbende måned + 30 dage efter KBs modtagelse og accept af Leverandørs faktura.

5.6. Fakturering skal ske til KB under overholdelse af lov om offentlige betalinger m.v. (lovbekendtgørelse nr. 798 af 8. juni 2007 om offentlige betalinger m.v. med senere ændringer) og de regler, der er udstedt eller udstedes med hjemmel i loven.

5.7. E-faktura, der opfylder kravene i ovennævnte bestemmelser vedlagt evt. dokumentation, sendes til KB til EAN-nummer: 5798 000795297.

5.8. KB har ret til at afvise fakturaer der ikke fremsendes i overensstemmelse

med ovenstående.

5.9. Ved forsinket betaling er Leverandør berettiget til at beregne renter i henhold til LBK nr. 459 af 13/05/2014 ”Bekendtgørelse af lov om renter ved forsinket betaling m.v. (renteloven)”.

# 6. Ændring af kontrakten

Tillæg eller ændringer til kontrakten kan kun ske ved skriftlig aftale mellem parterne.

Ændringer eller tillæg skal nummereres fortløbende, underskrives af begge parter og vedlægges kontrakten.

# 7. Underleverandører

7.1. Leverandør kan ikke uden KBs forudgående skriftlige samtykke benytte underleverandører til løsning af Opgaven. Tilsvarende kan Leverandør ikke uden KBs forudgående skriftlige samtykke udskifte allerede accepterede underleverandører.

7.2. Leverandør hæfter for sine underleverandører på ganske samme måde som for sine egne forhold.

# 8. Overdragelse af rettigheder

8.1. KB har ret til at overdrage sine rettigheder og forpligtelser efter nærværende kontrakt til en anden offentlig institution, når de opgaver, som KB hidtil har varetaget, overgår til denne anden institution.

8.2. Leverandør kan ikke uden KBs skriftlige samtykke overdrage sine rettigheder og forpligtelser ifølge nærværende kontrakt til tredjemand. KB kan dog ikke nægte et sådan samtykke uden saglig grund.

# 9. Fortrolighed

9.1. Leverandøren og dennes personale skal iagttage ubetinget tavshed med hensyn til oplysninger vedrørende KBs eller andres forhold, som de bliver bekendt med i forbindelse med opfyldelsen af denne kontrakt. Leverandøren pålægger alle underleverandører og andre, der bistår Leverandøren, tilsvarende forpligtelse.

9.2. Tavshedspligten omfatter ikke offentligt tilgængelig information samt information, som KB får overgivet fra tredjemand, som er i retmæssig besiddelse deraf, og som ikke er undergivet nogen fortrolighedsforpligtelse.

# 10. Markedsføring

10.1. Leverandør kan ikke anvende KB i sin markedsføring, herunder på Leverandørs hjemmeside, referencelister m.v. uden KBs forudgående og skriftlige accept.

# 11. Forsinkelse

11.1. Indtræffer der forhold, som må påregnes at medføre, at levering i henhold til den aftalte tidsplan helt eller delvist ikke kan overholdes, påhviler det Leverandør, så snart sådanne forsinkelser kan forudses, straks og uden unødigt ophold at give KB skriftlig meddelelse herom, tillige med årsagen/årsagerne til forsinkelsen samt angivelse af, hvornår levering forventes at kunne finde sted. Det påhviler endvidere Leverandør at afværge eller mindske følgerne af forsinkelsen bedst muligt og – efter anmodning – oplyse over for KB, hvad der er foretaget for at afhjælpe forsinkelsen. Tilsvarende skal KB give Leverandør meddelelse, såfremt KB ikke kan overholde sine forpligtelser i forhold til tidsplanen.

11.2. Såfremt Leverandør finder, at en forsinkelse kan henføres til KB’s handlinger meddeler Leverandør straks KB dette. Leverandør redegør i meddelelsen for, hvilken adfærd fra KB, som Leverandør finder, har været årsag til forsinkelsen. Leverandør skal loyalt minimere den eventuelle ekstra tid, som Leverandør finder nødvendig at anvende for at kunne gennemføre opgaven for KB. Leverandør kan kun opkræve betaling for ekstra tid, såfremt Leverandør kan dokumentere, hvilke opgaver tiden er medgået til, at det var nødvendigt af hensyn til opgavens fremdrift og at Leverandør har minimeret tidsforbruget.

11.3. Overskrides en aftalt leveringsfrist med mere end 10 arbejdsdage, og kan forsinkelsen ikke henføres til KBs forhold, anses det for væsentlig misligholdelse og KB kan hæve kontrakten helt eller delvist, jf. punkt 13.

# 12. Mangler

12.1. En mangel ved en Løsning foreligger, såfremt denne ikke opfylder de i nærværende kontrakt fastsatte krav, eller såfremt Løsningen ikke svarer til, hvad KB med føje kunne forvente.

12.2. KB skal afgive skriftlig reklamation til Leverandør inden rimelig tid efter, at KB har konstateret, at en Løsning er mangelfuld.

12.3. Leverandør skal uden ugrundet ophold efter modtagelsen af skriftlig reklamation afhjælpe manglen.

12.4. Har manglerne ved en Løsning en sådan karakter, at KB ikke med rimelighed kan udnytte det leverede, og Leverandør enten erkender, at yderligere afhjælpning er udsigtsløs, eller i mere end 10 arbejdsdage forgæves har søgt at afhjælpe manglerne, kan KB hæve kontrakten helt eller delvist efter eget valg, jf. bestemmelserne i pkt. 13.

12.5. Ud over det ovenfor anførte gælder dansk rets almindelige regler om erstatning og forholdsmæssigt afslag.

# 13. Ophævelse af kontrakten

13.1. Udover, hvad der ellers er bestemt i denne kontrakt, er begge parter berettiget til at hæve kontrakten helt eller delvist i tilfælde af den anden parts væsentlige misligholdelse af sine forpligtelser i medfør af kontrakten. Ophævelse udelukker ikke, at den hævende part tillige kan opnå erstatning.

13.2. Såfremt Leverandør er i en force majeure-situation, jf. punkt 17, som forhindrer Leverandør i løsning af opgaven, er KB berettiget til at ophæve kontrakten, såfremt force majeure-situationen har varet i mere end 10 arbejdsdage.

13.3. I det omfang konkurslovens regler ikke er til hinder derfor, kan KB hæve kontrakten, såfremt Leverandør går konkurs, standser sine betalinger, åbner forhandling om akkord eller Leverandørs formueforhold i øvrigt viser sig at være sådan, at Leverandør må antages ikke at kunne opfylde kontrakten. Det samme gælder, såfremt Leverandør ophører med den virksomhed som kontrakten vedrører, eller der indtræder andre omstændigheder, der bringer kontraktens rette opfyldelse i fare.

13.4. Leverandør er forpligtet til at overlevere materiale til KB for den eller de Løsninger, der ikke ophæves, i en sådan form, at det umiddelbart kan videregives til en ny leverandør med henblik på færdiggørelse af opgaven. Ophævelse gør ingen indskrænkning i Leverandørs forpligtelser vedrørende tidligere løste opgaver under kontrakten.

# 14. Erstatning

14.1. Parterne er ansvarlige efter dansk rets almindelige erstatningsregler.

14.2. Ingen af parterne er dog ansvarlige for driftstab, avancetab eller andet indirekte tab.

# 15. Ophør pålagt af offentlig myndighed

15.1. Pålægges KB af en offentlig myndighed at bringe kontrakten til ophør, er KB berettiget hertil. I det tilfælde har Leverandør højest krav på en erstatning svarende til negativ kontraktsinteresse. Derudover har Leverandør ingen krav mod KB.

# 16. Force majeure

16.1. Ingen af parterne er ansvarlige over for den anden part for forhold, hvis indtræden de ved kontraktens indgåelse ikke burde have påregnet eller ikke burde have undgået eller overkommet, herunder lovlig strejke og/eller lockout (force majeure).

16.2. I tilfælde af force majeure, som forhindrer Leverandørs løsning af opgaven, bortfalder parternes forpligtelse i det omfang og så længe, force majeure-situationen er til stede. Der ydes ingen betaling for den periode, hvor der forligger force majeure.

16.3. Den af parterne, der ønsker at påberåbe sig force majeure, skal give den anden part skriftlig meddelelse herom, så snart force majeure konstateres, og ved denne meddelelse orientere om force majeures forventede omfang og varighed.

16.4. Leverandør er ansvarlig for eventuelle ekstraomkostninger, som KB måtte blive påført i forbindelse med overenskomststridige strejker og lockout, hvor Leverandør ikke udfører arbejdet.

# 17. Tvister, lovvalg og værneting

17.1. Tvister giver ikke ret til standsning af arbejdet.

17.2. Enhver tvist, som måtte opstå i forbindelse med opfyldelse af denne kontrakt, skal i første omgang søges afgjort i mindelighed mellem parterne.

17.3. Kan tvisten ikke afgøres i mindelighed, afgøres tvisten ved Retten i Aarhus.

# 18. Fortolkning

18.1. Overskrifterne til bestemmelserne i nærværende kontrakt er alene indsat af praktiske grunde. Ved fortolkning af kontrakten skal der bortses fra disse overskrifter.

18.2. Henvisning til nærværende kontrakt eller til en bestemmelse deri omfatter også de til kontrakten hørende bilag, respektive de af disse bilag, der er relevante for den pågældende bestemmelse.

# 19. Ikrafttrædelse

19.1. Kontrakten med bilag er oprettet i to enslydende og behørigt underskrevne eksemplarer, af hvilke hver part har modtaget ét eksemplar.

Den 2020 Den 2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erik Hofmeister [Navn]

Vicedirektør og chef for [Stilling]

Biblioteksservice og partnerskaber [Leverandør]